cyanic-selkie/wikianc huggingface dataset:
মিশন: ইম্পসিবল - ঘোস্ট প্রোটোকল
কাহিনী
আইএমএফ এজেন্ট ইথান হান্ট কোবাল্টের তথ্যের উৎস বোগদানকে ধরার জন্য ইচ্ছাকৃতভাবে মস্কোর একটি কারাগারে বন্দী হন। হানাওয়ের হ্যান্ডলার জেন কার্টার এবং সদ্য রোগ দেওয়া ফিল্ড এজেন্ট বেনজি ডানের সহয়তায় হান্ট এবং বোগদানকে পালাতে হবে। আইএমএফের উদ্দেশ কোবাল্ট সম্পর্কে আরও তথ্য পাওয়া। মিশনের সময়,একজন অভ্যন্তরীণ আইএমএফ দলকে একটি অনুমিত বিস্ফোরণ সম্পর্কে সম্প্রচার করে, যার ফলে ক্রেমলিন পুলিশকে সতর্ক করে দেয়।একটি বোমা ক্রেমলিনের অনেকাংশকে ধ্বংস করার সাথে সাথে হান্টের দলের মিশনটি বাতিল করে দেয়। কার্টার এবং ডান পালাতে পেরেছিলেন, কিন্তু হান্ট এসভিআর এজেন্ট আনাতোলি সিডোরভের হাতে ধরা পড়ে এবং ক্রেমলিনকে ধ্বংস করার অভিযোগে অভিযুক্ত হন।
পরে হান্ট পালিয়ে গিয়ে মস্কোয় আইএমএফ সচিবের সাথে অন্য ব্যবসায়ের বিষয়ে সাক্ষাত করেন। সচিব হান্টকে বলেছিলেন যে তারা আইএমএফকে অস্বীকার করে "ঘোস্ট প্রোটোকল" শুরু করতে হয়েছিল,তবে গোপনে হান্টকে কোবাল্টের অনুসরণ চালিয়ে যাওয়ার নির্দেশ দেন।সিডোরভের বাহিনী হান্টকে ধরে ফেলে এবং সচিব মারা যায়। হান্ট সচিবের সহযোগী এবং গোয়েন্দা বিশ্লেষক উইলিয়াম ব্র্যান্ডের সাথে পালিয়ে যান।
এরপর হান্ট ও তার দল কোড পুনরুদ্ধারের মিশন শুরু করে এবং এই কাজে দুবাই ভ্রমণ করে। দুবাইয়ের বুর্জ খলিফা টাওয়ারে তারা কোবাল্টের খোঁজে মিশন শুরু করে এবং পারমাণবিক কোডটি উদ্ধারে সফল হয়। চলচ্চিত্রটির শেষের দিকে দেখা যায় ইথান হান্ট আরও নতুন একটি মিশন নিয়ে বের হয়েছেন।
মুক্তি এবং প্রতিক্রিয়া
জুলাই ২০১১ সালে, ঘোস্ট প্রোটোকলের একটি টিজার ট্রেলার প্রকাশিত হয়।
প্রতিক্রিয়া
রোটেন টমাটোস এ চলচ্চিত্রটির ২৩৯ টি পর্যালোচনার ভিত্তিতে গড় ৭.৭/১০ এবং ৯৪% পজিটিভ অনুমোদন রেটিং রয়েছে।
ঘোস্ট প্রোটোকল উত্তর আমেরিকাতে ২০৯.৪ মিলিয়ন ডলার এবং অন্যান্য দেশে ৪৮৪.৩ মিলিয়ন ডলার অর্জন করেছে বিশ্বব্যাপী মোট ৬৯৪.৪ মিলিয়ন ডলার আয় করেছে।
ডোনা গোল্ড
ডোনা গোল্ড (জন্ম ১০ জুন ১৯৬৬) একজন অস্ট্রেলীয় প্রাক্তন ক্রীড়াবিদ এবং সাইকেল প্রতিযোগী। তিনি ১৯৮৪ গ্রীষ্মকালীন অলিম্পিকে মহিলাদের ৩০০০ মিটার এবং ১৯৮৮ গ্রীষ্মকালীন অলিম্পিকে মহিলাদের পৃথক সড়ক দৌড়ে প্রতিদ্বন্দ্বিতা করেছিলেন।
ভোগবতী
ভোগবতী (भोगवती, ) হল পুরাণ অনুসারে নাগদের ভূগর্ভস্থ রাজধানী। এটি পাতালের নাগলোক অঞ্চলে অবস্থিত।
মহাভারত অনুসারে, নাগগণ ভোগবতীতে জনবসতি করে তারা পাহাড়ের আকারের এবং কশ্যপ ও সুরসার বংশধর বলে বলা হয়। তাদের একাধিক মাথার অধিকারী এবং বিভিন্ন ধরনের রূপ ধারণ করা এবং রত্নপাথর, স্বস্তিক, বৃত্ত এবং সেইসাথে পানীয় পাত্রের বৈশিষ্ট্যযুক্ত অলঙ্করণ পরিধান করা হয়েছে। তাদেরকে হিংস্র এবং মহান পরাক্রমশালী হতে বলা হয়। বাসুকী এর শাসক হিসেবে বর্ণনা করা হয়েছে। রামায়ণে বলা হয়েছে যে রাক্ষস রাজা রাবণ তার রাজত্বকালে ভোগবতীকে বন্দী করেছিলেন।
ভোগবতী বৌদ্ধ ঐতিহ্যে নাগ জগতে একটি প্রাসাদ হিসেবে আবির্ভূত হয়। এটি নাগ রাজা বরুণের বাসভবন। বিধুরপণ্ডিত জাতক-এ প্রাসাদের কিছুটা বিশদ বিবরণ দেওয়া হয়েছে।
ক্যালান এলিয়ট
ক্যালান রেনি এলিয়ট (Callan Elliot; জন্ম: ৭ জুলাই ১৯৯৯; ক্যালান এলিয়ট নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০১৮ সালে, এলিয়ট নিউজিল্যান্ড অনূর্ধ্ব-১৯ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ক্যালান রেনি এলিয়ট ১৯৯৯ সালের ৭ই জুলাই তারিখে স্কটল্যান্ডের ডামফ্রিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
এলিয়ট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
ভাল্টার বেনিয়ামিন
ভাল্টার বেনিয়ামিন (Walter Benjamin, আ-ধ্ব-ব: ˈvaltɐ ˈbɛnjamiːn); ১৫ জুলাই ১৮৯২ – ২৬ সেপ্টেম্বর ১৯৪০) ছিলেন একজন জার্মান ইহুদি দার্শনিক, সাংস্কৃতিক সমালোচক ও প্রাবন্ধিক। জার্মান ভাবাদর্শ, রোমান্টিকতাবাদ, পশ্চিমা মার্ক্সবাদ ও ইহুদি অতীন্দ্রিয়বাদের উপাদানসমূহের সমন্বয়ক এক সারগ্রাহী চিন্তক বেনিয়ামিন নন্দনতত্ত্ব, সাহিত্য সমালোচনা এবং ঐতিহাসিক বস্তুবাদে স্থায়ী ও প্রভাবশালী অবদান রেখে গিয়েছেন। তিনি ফ্র্যাঙ্কফুর্ট স্কুলের সাথে যুক্ত ছিলেন এবং নাট্যকার বের্টোল্ট ব্রেশ্‌ট ও কাব্বালা পণ্ডিত গেরশম স্কোলেমের মতো চিন্তকদের সঙ্গে গঠনমূলক বন্ধুত্ব বজায় রেখেছিলেন। তিনি জার্মান রাজনীতিতাত্ত্বিক ও দার্শনিক হান্না আরেন্টের আত্মীয় ছিলেন যিনি বেনিয়ামিনের চাচাতো ভাই গুন্টার অ্যান্ডার্সের সঙ্গে বৈবাহিক সম্পর্কে আবদ্ধ ছিলেন।
ক্রোধবশা
ক্রোধবশা (क्रोधवशा, ) বা ক্রোধা হিন্দু গ্রন্থে ঋষি কশ্যপের  সহধর্মিণী। তাকে সুরভীর মাতা বলেও বর্ণনা করা হয়েছে, এবং রামায়ণে দক্ষের কন্যা। তিনি ক্রোধবশ নামে পরিচিত অসুরদের একটি শ্রেণীর মাতা। কিংবদন্তি অনুসারে, তার স্বল্প-মেজাজ স্বভাবের কারণে, তার জন্মগ্রহণকারী শিশুরা হিংস্র পশু, পাখি ও মাছ এবং ধারালো দাঁতযুক্ত সমস্ত প্রজাতি হিসাবে বিবেচিত হয়।
কিছু গ্রন্থে ক্রোধবশার দশজন কন্যার কথা বলা হয়েছে: মৃগি, মৃগমান্দা, হরি, ভদ্রমাতা, মাতঙ্গী, সারদুলি, শ্বেতা, সুরভী, সুরসা ও কদ্রু।
সাঈদ উদ্দীন আহমেদ
সাঈদ উদ্দীন আহমেদ (জন্মঃ অক্টোবর ২২, ১৯৩১ রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী।
ভাষা আন্দোলনের ভূমিকা
১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি।
কর্মজীবন
সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।
মৃত্যু
ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।
প্রকাশিত গ্রন্থ
প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম।
নীলগঞ্জ ইউনিয়ন
নীলগঞ্জ বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।
আয়তন
নীলগঞ্জ ইউনিয়নের আয়তন ১৫,৬৪৮ একর।
প্রশাসনিক কাঠামো
নীলগঞ্জ ইউনিয়ন কলাপাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নীলগঞ্জ ইউনিয়নের মোট জনসংখ্যা ২৯,০১৯ জন। এর মধ্যে পুরুষ ১৪,১৬৩ জন এবং মহিলা ১৪,৮৫৬ জন। মোট পরিবার ৭,২৮২টি।
শিক্ষা
২০১১ সালের আদমশুমারি অনুযায়ী নীলগঞ্জ ইউনিয়নের সাক্ষরতার হার ৬২.৬%। ১৮ টি প্রাইমারি স্কুল, ৪ টি মাদ্রাসা। ( নাওভাঙ্গা সিনিয়র ছালেহীয়া ফাজিল মাদ্রাসা, দৌলতপুর সালেহীয়া আলিম মাদ্রাসা, উমিদপুর ইসলামিয়া ছালেহীয়া দাখিল মাদ্রাসা, মোস্তফাপুর মহিলা দাখিল মাদ্রাসা) ।
কালো মৃত্যু
থাম্ব কালো মৃত্যু বা কালো মড়ক মানবসভ্যতার ইতিহাসে একটি বীভৎস, অমানবিক ও কালো ইতিহাস বহন করছে। পৃথিবীব্যাপি ছড়িয়ে পড়া এই মহামারীর কবলে পড়ে ১৩৪৬-১৩৫৩ সালের মধ্যে ইউরোপ এবং এশিয়া মহাদেশের (ইউরেশিয়া) ৭৫ থেকে ২০০ মিলিয়ন মানুষ মৃত্যুবরণ করে।  কালো মৃত্যু এর কারণ সম্পর্কে বিভিন্ন তত্ত্ব রয়েছে। ২০১০ এবং ২০১১ সালে বিশেষজ্ঞরা এই মহামারী’র শিকার হওয়া উত্তর ও দক্ষিণ ইউরোপের অধিবাসীদের ডিএনএন বিশ্লেষণ প্রকাশ করেন। এতে ইয়েরসিনিয়া পেস্টিস ব্যাকটেরিয়া’র (প্লেগ রোগ বিশেষ) জন্য রোগ সংক্রামক জীবাণু প্যাথোজেন’কে দায়ী করা হয়। থাম্ব মধ্য এশিয়ার সমভূমিতে এই রোগের উৎপত্তি বলে ধারণা করা হয়। এরপর এটি সিল্ক রোড হয়ে ১৩৪৩ সালের দিকে এটি ক্রিমিয়া পর্যন্ত পৌছায়। বণিকদের জাহাজে বসবাস করা ‘কালো ইঁদুর’ ও ‘ইঁদুর মাছি’ নামক দুইটি প্রজাতির মাধ্যমে এটি ভূমধ্যসাগর এবং ইউরোপে ছড়িয়ে পড়ে।
ইউরোপের মোট জনসংখ্যার ৩০-৬০ ভাগ মানুষ এই রোগে আক্রান্ত হয়ে মারা যায়। এই মহামারীর কবলে পড়ে ১৪’শ শতাব্দীতে বিশ্বের জনসংখ্যা ৪৫০ মিলিয়ন থেকে ৩৫০-৩৭৫ মিলিয়নে নেমে আসে। ১৭’শ শতক পর্যন্ত প্লেগ পরবর্তী সময়েও এই সংখ্যা আর পুনরুদ্ধার হয়নি। এমনকি ১৯’ শতকেও এটি ইউরোপের কিছু কিছু জায়গায় দেখা গিয়েছিল।
এই মহামারী ইউরোপের ইতিহাসে ব্যাপক ধর্মীয়, সামাজিক ও অর্থনৈতিক বিপর্যয় সৃষ্টি করেছিল।
রোগের মূল
ইরসিনিয়া পেস্টিস, পার্বত্য ইঁদুর সহ এমনি ইঁদুর, বাহিত অসংখ্য মাছির মধ্যে যেটি এঞ্জুটিক(সাধারণভাবে থাকে) দ্বারা সৃষ্ট প্লেগ রোগ যেটি মধ্য এশিয়া, কুর্দিস্তান, পশ্চিম এশিয়া, উত্তর ভারত এবং উগান্ডার বিভিন্ন অঞ্চলে দেখা দেয়। এশিয়ার জলবায়ু পরিবর্তনের কারণে, ইঁদুর ঘাস জমিওয়ালা, বেশি জনবহুল এলাকায় পালিয়ে যেতে শুরু করে এবং রোগ ছড়ায়। কিরগিজস্তানের ইশিকি হ্রদের কুলের কাছাকাছি ১৩৩৮-১৩৩৯ খ্রিষ্টাব্দের নেস্টোরিয়ান কবরগুলিতে মহামারীটির উল্লেখ খোদিত আছে এবং বহু মহামারীবিদরা মহামারী প্রাদুর্ভাবের লক্ষ্যে চিন্তিত ছিলেন, যে এটি সহজেই চীন ও ভারত ছড়িয়ে পড়তে পারে। অক্টোবর ২০১০ সালে, চিকিৎসা প্রজননশাস্ত্রবিদ্গন বলেছিল যে, এই মহামারীটির তিনটি বড় প্রাদুর্ভাব চীনে সূত্রপাত হয়েছে। চীনে, ১৩ তম শতাব্দীতে মঙ্গলদের বিজয়ে চাষের এবং ট্রেডিংয়ের পতন ঘটে। তবে, ১৪ তম শতাব্দীর শুরুতে অর্থনৈতিক পুনরুদ্ধার দেখা যায়। ১৩৩০-এর দশকে বেশ কয়েকটি প্রাকৃতিক দুর্যোগ ও মহামারীর ফলে ১৩৩১ সালে ব্যাপক দুর্ভিক্ষের সৃষ্টি হয়, যার পরপরই একটি মারাত্মক মহামারী আসে। ১৫ বছর ধরে ১৩৪৭ সালে কনস্ট্যান্টিনোপেল পৌঁছানোর আগে মহামারীটিতে আনুমানিক ২৫ মিলিয়ন চীনা ও অন্যান্য এশিয়বাসীরা নিহত হয়েছিল।
এই রোগটি মঙ্গোল বাহিনী এবং ব্যবসায়ীদের সাথে সিল্ক রোডের পথে এসে থাকতে পারে বা এটি জাহাজের মাধ্যমে আসতে পারে। ১৩৪৬ সালের শেষ নাগাদ, প্লেগ মহামারীর প্রতিবেদনগুলি ইউরোপের সমুদ্রবন্দরগুলিতে পৌঁছয়: "ভারত জনসংখ্যা ব্যাপকভাবে হ্রাস পেয়েছে, তাতারস্তান, মেসোপটেমিয়া, সিরিয়া, আর্মেনিয়া মৃতদেহে ভরে গেছে"।
১৩৪৭ খ্রিষ্টাব্দের ক্রিমিয়ার কফার বন্দর নগরীতে জেনোইসের ব্যবসায়ীদের দ্বারা প্লেগ বাহিত হয় বলে জানা যায়। দীর্ঘস্থায়ী অবরোধের পরে, যার সময় জনি বেগের অধীনে মঙ্গোল বাহিনী রোগে ভুগছিল, সেনাবাহিনী কাফার শহরের দেয়ালের উপরে সংক্রমিত মৃতদেহ ছড়িয়ে ছিল, অধিবাসীদের সংক্রমিত করার জন্য। জেনুইস ব্যবসায়ীরা পালিয়ে গেলেন, জাহাজের মাধ্যমে সিসিলিতে এবং ইউরোপের দক্ষিণে সংক্রমণ নিয়ে, উত্তরে এটি কিরূপে ছড়িয়ে পড়েছিল,. আদৌ ছড়িয়েছিল অথবা না এই ধারনাটি সঠিক কিনা বা তবে এটা স্পষ্ট যে যুদ্ধ, দুর্ভিক্ষ ও আবহাওয়ার মতো বিদ্যমান অবস্থাগুলি কালো মৃত্যুের তীব্রতাতে অবদান রাখে।
ইউরোপীয় প্রাদুর্ভাব
ইউরোপে বেশ কয়েকটি সূত্রপাত হয়েছিল বলে মনে হয়। অক্টোবর ১৩৪৭, এই মহামারী সিসিলিতে পৌঁছায়, বারোটি জেনোজ জাহাজ নিয়ে এবং দ্রুত দ্বীপ জুড়ে ছড়িয়ে পড়ে। ১৩৪৮ খ্রিষ্টাব্দের জানুয়ারিতে জাহাজগুলি কফার থেকে জেনোয়া এবং ভেনিস পৌঁছয়, তবে কয়েক সপ্তাহ পরই পিসাতে প্রাদুর্ভাব ঘটেছিল যেটি উত্তর ইতালির প্রবেশ পথ ছিল। জানুয়ারি শেষে, ইতালি থেকে বহিষ্কৃত একটি জাহাজ মার্সেইলে পৌঁছয়।
মধ্যপ্রাচ্যের প্রাদুর্ভাব
এই মহামারী মধ্যপ্রাচ্যের বিভিন্ন অঞ্চলে আঘাত হেনেছিল, যার ফলে গুরুতর জনশূন্যতা এবং অর্থনৈতিক ও সামাজিক উভয় কাঠামোর মধ্যে স্থায়ী পরিবর্তন ঘটেছিল। এটি চীন থেকে ক্রিমিয়াতে কফফা নামক একটি ট্রেডিং পোস্টে মঙ্গলদের সাথে ছড়িয়ে পড়ে,যেটি জেনোয়া প্রজাতন্ত্রের দ্বারা নিয়ন্ত্রিত। সেখানে থেকে রোগ, সংক্রমিত ইঁদুর থেকে নতুন ইঁদুর সংক্রমিত হয়, দক্ষিণ রাশিয়া থেকেো এই অঞ্চলে রোগটি প্রবেশ করে। ১৩৪৭ সালের শরত্কাল অবধি কনস্ট্যান্টিনোপলের সাথে বন্দরের বাণিজ্যের মাধ্যমে এবং ব্ল্যাক সি এর মাধ্যমে মহামারীটি মিশরে আলেকজান্দ্রিয়ায় পৌছায়। ১৩৪৭ খ্রিষ্টাব্দের মধ্যে, পূর্বদিকে গাজা এবং উত্তর বরাবর পূর্ব উপকূলে আশঙ্কন,একর, জেরুজালেম, সিডন, দামাস্কাস, হোমস এবং আলেপ্পো সহ ছড়িয়ে পড়ে  লেবানন, সিরিয়া ও প্যালেস্টাইন শহরে। ১৩৪৮-১৩৪৯ সালে, এই রোগটি আন্তিয়খে পৌঁছায়। শহরের বাসিন্দারা উত্তর দিকে পালিয়ে যায়, তবে তাদের বেশির ভাগই পালাবার  সময় পথে মারা যায়।
১৩৪৯ খ্রিষ্টাব্দে মক্কা সংক্রামিত হয়ে ওঠে। একই বছরেই মওসিল (মোসুল) শহরে একটি বৃহৎ মহামারী আকার ধারণ করে, এবং বাগদাদের শহর দ্বিতীয় বারের জন্য আক্রান্ত হয়।
কালো মৃত্যুের লক্ষণ
থাম্ব|কালো মৃত্যুে আক্রান্ত ব্যক্তির হাত|217x217পিক্সেল প্রথমে এই রোগে আক্রান্ত নারী ও পুরুষ কবজি বা বগলের কোন স্থানে টিউমারের মত কোন কিছুর অস্তিত্ব অনুভব করে। ধীরে ধীরে সেটি বড় হতে থাকে। এক পর্যায়ে এটি আপেল বা ডিমের আকৃতির মত ধারণ করে ও ছড়িয়ে পড়তে থাকে। কালো রঙ্গের এই ফোঁড়া অত্যন্ত বেদনাদায়ক হয়। রোগাক্রান্ত ব্যক্তি তার সারা শরীরে এটি দেখতে পায়। এক পর্যায়ে এগুলো পচে যায় ও পুঁজ বের হতে থাকে এবং মাত্র তিন থেকে সাতদিনের মধ্যে মৃত্যু।
কালো মৃত্যুের কারণ
থাম্ব|কালো ইঁদুর বা ইঁদুর মাছি থাম্ব|প্রেগ রোগ বহনকারী ব্যাকটেরিয়া Oriental rat flea কালো ইঁদুর বা ইদুর মাছি তার রক্তে এই রোগ বহন করেছিল। তাদের রক্তে বাহিত হওয়া Yersinia pestis ইয়েরসেনিয়া পেস্টিস ব্যাকটেরিয়া (প্লেগ রোগ বহনকারী জীবাণু) কালো মৃত্যু বা বুবোনিক প্লেগ এর উত্তরসূরি। বেশিরভাগ নারী ও পুরুষ এই পতঙ্গের কামড়ে বুবোনিক প্লেগে আক্রান্ত হয়েছিল।
ব্রহ্মাস্ত্র
ব্রহ্মাস্ত্র (সংস্কৃত: ब्रह्‍मास्‍त्र) হল অতিপ্রাকৃত অস্ত্র যাকে ব্রহ্মার অস্ত্র বলা হয়। এটি এমন অস্ত্র যা মহাবিশ্বকে ধ্বংস করতে সক্ষম, সৃষ্টিকে ধ্বংস করতে এবং সমস্ত প্রাণীকে পরাজিত করতে সক্ষম বলে বলা হয়। এটি হিন্দুধর্মে উল্লিখিত সবচেয়ে ধ্বংসাত্মক, শক্তিশালী ও অপ্রতিরোধ্য অস্ত্র।
ব্রহ্মাস্ত্রকে জ্বলন্ত অস্ত্র বলা হয় যা ভয়ানক আগুনের গোলা তৈরি করে,  ভয়ানক শিখা এবং অগণিত ভয়ঙ্কর বজ্রের ঝলকানিতে জ্বলে ওঠে। যখন নিঃসৃত হয়, গাছ, মহাসাগর ও পশুপাখি সহ সমস্ত প্রকৃতি কাঁপতে থাকে, এবং আকাশ অগ্নিতে বেষ্টিত হয়, হিমবাহ গলে যায় এবং চারপাশে প্রচুর শব্দে পর্বতগুলি ভেঙে যায়।
সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার
সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রিকালীন নেটওয়ার্কের সীমিত বা সংকলিত ধারাবাহিকের কোন মৌসুমের বা টিভি চলচ্চিত্রের সেরা পার্শ্ব অভিনেতার অসামান্য অভিনয়ের জন্য এই পুরস্কার প্রদান করা হয়।
১৯৭৫ সালের পূর্বে সীমিত ধারাবাহিক বা চলচ্চিত্রের পার্শ্ব অভিনেতারা হাস্যরসাত্মক বা নাট্যধর্মী বিভাগে অন্তর্ভুক্ত হত। ১৯৭৫ থেকে ১৯৭৮ সাল পর্যন্ত এই পুরস্কারটি হাস্যরসাত্মক বা নাট্যধর্মী বিশেষানুষ্ঠানে পার্শ্ব অভিনেতার সেরা একক অভিনয় নামে পরিচিত ছিল। এই বিভাগের নাম এরূপ হওয়া স্বত্ত্বেও একটি মিনি ধারাবাহিকে একাধিক পর্বে অভিনয় করা অভিনেতারাও এই পুরস্কারের মনোনয়ন লাভ করতেন। ১৯৭৯ সালে এই পুরস্কারের নামকরণ করা হয় সীমিত ধারাবাহিক বা বিশেষানুষ্ঠানে সেরা পার্শ্ব অভিনেতা। ১৯৮৬ সালে এই বিভাগের নাম পরিবর্তন করে মিনি ধারাবাহিক বা বিশেষানুষ্ঠানে সেরা পার্শ্ব অভিনেতা নামকরণ করা হয়। ১৯৯৮ সালের এর নামকরণ করা হয় মিনি ধারাবাহিক বা চলচ্চিত্রে সেরা পার্শ্ব অভিনেতা।
১৯শে মে ২৭তম প্রাইমটাইম এমি পুরস্কারে প্রথমবার অ্যান্থনি কোয়ায়েল কিউবি সেভেন-এ টম ব্যানিস্টার চরিত্রে অভিনয় করে এই পুরস্কার লাভ করেন। প্রতিষ্ঠার পর থেকে ৪৫ জন অভিনেতাকে এই পুরস্কার প্রদান করা হয়েছে। বিউ ব্রিজেস এই বিভাগে দুটি পুরস্কার অর্জন করেছেন। অন্যদিকে, ব্রায়ান ডেনেহি সর্বাধিক চারটি মনোনয়ন লাভ করেছেন।
এরনাওয়ান উইতারসা
এরনাওয়ান উইতারসা (জন্ম ৩ মার্চ ১৯৬৬) একজন ইন্দোনেশীয় স্প্রিন্টার। তিনি ১৯৮৪ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
বালাসিনোর রাজ্য
বালাসিনোর (গুজরাটি: બાલાસિનોર) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৮ খ্রিষ্টাব্দে এই রাজ্যকে ভারতীয় প্রজাতন্ত্রে অন্তর্ভুক্ত করা হয়।
ইতিহাস
১৭৫৮ খ্রিস্টাব্দের ২৮শে সেপ্টেম্বর জুনাগড় রাজ্যের প্রথম নবাব প্রথম মহম্মদ বাহাদুর খানজীর মৃত্যু হলে তাঁর দ্বিতীয় পুত্র সর্দার মহম্মদ খানজী বালাসিনোর রাজ্য প্রথম স্বাধীন নবাব হিসেবে আত্মপ্রকাশ করেন। তাঁর পৌত্র ও রাজ্যের তৃতীয় নবাব প্রথম মহম্মদ সলাবত খানজী অপুত্রক অবস্থায় মৃত্যুবরণ করলে তাঁর দৌহিত্র মহম্মদ আবিদ খানজী সিংহাসনে আরোহণ করেন। ১৮২২ খ্রিস্টাব্দে মহম্মদ আবিদ খানজীর জ্যেষ্ঠ ভ্রাতা তাঁকে সিংহাসনচ্যুত করে পরবর্তী নবাব হিসেবে সিংহাসনে আরোহণ করেন। পরবর্তী নবাবদের মধ্যে অধিকাংশই নাবালক অবস্থাউয় সিংহাসন লাভ করেন এবং তাঁদের রাজত্বের অধিকাংশ সময় রাজপ্রতিনিধিদের তত্ত্বাবধানে শাসন করেন। রাজ্যের অন্তিম নবাব দ্বিতীয় মহম্মদ সলাবত খানজী সিংহাসনে আরোহণ করার তিন বছরের মাথায় ভারত স্বাধীনতা লাভ করে। ১৯৪৭ খ্রিস্টাব্দে তাঁর রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। তাঁর নাবালকত্বের কারণে লুনাওয়াড়ার মহারাজা তাঁর হয়ে বালাসিনোর রাজ্যের অন্তর্ভুক্তিকরণের স্বাক্ষর করেন। ১৯৪৮ খ্রিস্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিস্টাব্দের ২৮শে ডিসেম্বর ভারত সরকার সংবিধান সংশোধন করে তাঁর নবাব পদের বিলোপ ঘটায়।
নবাব
বালাসিনোর রাজ্যের নবাবরা বাবি রাজবংশের একটি প্রশাখার অন্তর্গত। পরিবারগত দিক থেকে তাঁরা জুনাগড় রাজ্যের নবাবদের সঙ্গে সম্পর্কযুক্ত। বালাসিনোরের নবাবদের তালিকা নিম্নে প্রদত্ত হল -
মঙ্গল গ্রহের পৃষ্ঠতলের রং
মঙ্গল গ্রহের আবহাওয়ায় ধুলোর উপস্থিতির কারণে এর পৃষ্ঠতলকে দূর থেকে লালচে রঙের দেখায়। কাছ থেকে একে বাটারস্কচের মতো দেখায়। খনিজের উপস্থিতির ভিত্তিকে অন্যান্য রঙও প্রদর্শন করতে পারে, যেমন: সোনালি, বাদামি, সবজে, ইত্যাদি।
মঙ্গল গ্রহের বিশেষ রঙের জন্যই মানব ইতিহাসের শুরুর ‍দিকে এটিকে অন্যান্য গ্রহ থেকে আলাদা করা সম্ভব হয়েছিল এবং এই গ্রহকে কেন্দ্র করে নানান যুদ্ধভিত্তিক রূপকথা গড়ে উঠেছিল। মঙ্গলের এ পর্যন্ত খুঁজে পাওয়া সবচেয়ে প্রাচীন নামটি হলো “Har decher”, যা মিশরীয়রা দিয়েছিল। মঙ্গল গ্রহের রং ভারতীয় জ্যোতির্বিদ্যাতেও যথেষ্ট প্রভাব ফেলেছিল।
লাল রঙের কারণ
সাম্প্রতিক পর্যবেক্ষণে জানা যায়, মঙ্গলের লাল রং এর গভীর পর্যন্ত বিস্তৃত। মঙ্গলীয় ধুলো লাল হওয়ার প্রধান কারণ এতে ফেরিক অক্সাইডের উপস্থিতি।
মুসাফিরের নামাজ
এক জায়গা থেকে অন্য জায়গায় ভ্রমনকারীকে মুসাফির বলা হয়। মুসাফির অবস্থায় নামাজ পড়ার নিয়মকে মুসাফিরের নামাজ বলে।
যদি কোন ব্যক্তি মোটামুটি ৪৮ মাইল (৭৭.২৩২ কিলোমিটার) রাস্তা অতিক্রম করে কোন স্থানে যাওয়ার উদ্দেশ্যে নিজ এলাকার লোকালয় থেকে বের হয়, তাকে ইসলামী শরীয়তের পরিভাষায় মুসাফির বলা হয়। তখন তাকে ইসলামী বিধান মোতাবেক মুসাফিরের নামাজ আদায় করতে হয়।
মুসাফিরের নামায
মুসাফির ব্যক্তি পথিমধ্যে চার রাকাআত বিশিষ্ট ফরয নামায (অর্থাৎ জোহর,আসর ও ঈশার ফরয নামায) কে দুই রাকআত পড়বে। একে কছরের নামায বলে।
মুসাফিরের জন্য নামায সংক্ষিপ্ত করে পড়া আল্লাহর পক্ষ থেকে তার প্রিয় বান্দাদের জন্য উপহার স্বরূপ। তাই মুসাফিরের জন্য ওয়াজিব হলো সেই উপহার গ্রহণ করা।
আল্লাহ পাক কুরআনে বলেন,:
وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ إِنْ خِفْتُمْ أَن يَفْتِنَكُمُ الَّذِينَ كَفَرُوا ۚ إِنَّ الْكَافِرِينَ كَانُوا لَكُمْ عَدُوًّا مُّبِينًا
অর্থ: তোমরা যখন যমীনে সফর কর এবং তোমাদের আশঙ্কা হয় যে, কাফিরগণ তোমাদেরকে বিপন্ন করবে, তখন সালাত কছর করলে তাতে তোমাদের কোনও গুনাহ নেই। নিশ্চয়ই কাফিরগণ তোমাদের প্রকাশ্য দুশমন।
অনেক হাদীসে এসেছে, মুহাম্মাদ (সা.) হজ্জ,ওমরা, যুদ্ধসহ যে কোন সফরে কছরের নামায পড়তেন। ইবনে ওমর থেকে বর্ণিত: “আমি মুহাম্মাদ (সা.) এর সাথে ছিলাম, তিনি সফরে (চার রাকাআত বিশিষ্ট নামায)  দুই রাকাআতের বেশি পড়তেন না। আবুবকর ও ওমর একই রকম নামায পড়তেন।”
-বুখারী ও মুসলিম।
বিমান, গাড়ি, স্টিমার, ট্রেন, উট, পর্বতারোহণ ও পদব্রজ ভ্রমণের মধ্যে কোনও পার্থক্য নেই। সবগুলোই সফর বা ভ্রমণের আওতাভুক্ত। সব সফরেই নামায কছর করতে হবে।
কছরের নামায কখন শুরু করতে হবে:
মুসাফির তার নিজের এলাকা ত্যাগ করার পূর্বে কছরের নামায পড়া জায়েয হবে না।
একাধিক নামায একত্রীকরণ
আসরের নামাযকে সময়ের আগে জোহরের সময়ে একসাথে পড়াও জায়েয আছে। এক্ষেত্রেও প্রথমে জোহর তারপর আসর পড়তে হবে।
তদ্রুপভাবে মাগরিব ও ঈশার নামাযের ক্ষেত্রেও করতে পারবে।
ফজর ও জোহর বা মাগরিব ও আসর একত্রে পড়া জায়েয নেই।
সফরের সময় জামাআতে নামায:
মুসাফিরের জন্য মুকীমের ইমাম হয়ে নামাজ পড়া জায়েয আছে। এক্ষেত্রে সে দুই রাকাত নামায আদায় করে সালাম ফেরাবে এবং মুকীম একাকী নামায শেষ করে নিবে। মুসাফিরের জন্য মুস্তাহাব হলো সালাম ফিরিয়ে মুক্তাদীর বলা" আপনারা নামায পূর্ণ করুন, আমি মুসাফির" ।
মুসাফির ব্যক্তি মুকীম ইমামের পিছনে নামায পড়লে কছর করবে না, পূর্ণ নামাযই পড়তে হবে।
ইমাম মুসলিম ইবনে ওমর থেকে বর্ণনা করেন-“মুসাফির ইমামের সাথে চার রাকাআত পড়বে, আর একা পড়লে দুই রাকাআত পড়বে।”
বলাখাল জমিদার বাড়ি
বলাখাল জমিদার বাড়ি বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত হাজীগঞ্জ উপজেলায় অবস্থিত একটি জমিদার বাড়ি।
ইতিহাস
প্রায় একশতক আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন যোগেন্দ্র নারায়ণ রায় চৌধুরী। জমিদার বাড়িটি প্রায় ১২.৫১ একর জমি নিয়ে তৈরি করা হয়। এই জমিদার বাড়ির জমিদাররা ছিলেন বেশ দানশীল। বলাখাল জে,এন উচ্চ বিদ্যালয় ও রেল লাইনটি তাদের দান করা জায়গাতেই করা হয়েছে। এইরকম তাদের আরও অনেক দানশীলতার চিহ্ন দেখা যায়। ইতিহাসে এই জমিদার বংশের তিনজন ব্যক্তির নাম পাওয়া যায়। তারা হলেন জমিদার বাড়ির প্রতিষ্ঠাতা এবং তার দুই সন্তান সুরেন্দ্র নারায়ণ রায় চৌধুরী ও দেবেন্দ্র নারায়ণ চৌধুরী। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে।
বর্তমান অবস্থা
জমিদার বাড়িটি বর্তমানে পরিত্যক্ত অবস্থায় পড়ে রয়েছে। পরিচর্যার অভাবে এটি লতা-পাতা, বনজঙ্গলে জরাজীর্ণ হয়ে রয়েছে। এছাড়াও ভবনগুলোর দেয়ালের বিভিন্ন জায়গা ভেঙে গেছে।
শানেরহাট ইউনিয়ন
শানেরহাট বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ১০ নং শানেরহাট ইউনিয়ন।
অবস্থান
রংপুর জেলা হতে ৩৫ কি.মি. দক্ষিণ দিকে অবস্থিত। পীরগঞ্জ উপজেলা হতে ১১ কি.মি. উত্তর-পূর্ব দিকে অবস্থিত। ১০নং শানেরহাট ইউনিয়নের উত্তরে মিঠাপুকুর উপজেলা, দক্ষিণে ১২নং মিঠিপুর ইউনিয়ন, ৯নং পীরগঞ্জ ইউনিয়ন, পূর্বে ১১নং পাঁচগাছী ইউনিয়ন, পশ্চিম দিকে ৩নং বড়দরগাহ্ ইউনিয়ন অবস্থিত।
প্রশাসনিক এলাকা
শানেরহাট ইউনিয়নের অধীনে মোট ১৭টি মৌজা ও ১৭টি গ্রাম আছে। শানেরহাট ইউনিয়নের গ্রামসমূহ—
জনসংখ্যার উপাত্ত
শানেরহাট ইউনিয়নের মোট জনসংখ্যা ২৭০২৮ জন (প্রায়) (২০১১ সালের আদমশুমারি অনুযায়ী)।
শিক্ষা
২০০১ সালের শিক্ষা জরিপ অনুযায়ী শানেরহাট ইউনিয়নের শিক্ষার হার ৩৭.০৭%। ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ—
ইউনিয়ন পরিষদ
১০নং শানেরহাট ইউনিয়নের বর্তমান চেয়ারম্যান মোঃ মেজবাহুর রহমান এবং ইউনিয়ন পরিষদের সদস্য-সংখ্যা ১২ জন।
পূর্বতন চেয়ারম্যানবৃন্দ
শানেরহাট ইউনিয়নের পূর্বতন চেয়ারম্যানবৃন্দের তালিকা নিম্নরূপ—
২০০৮ গ্রীষ্মকালীন অলিম্পিকে জুডো – মহিলাদের ৬৩ কেজি
২০০৮ গ্রীষ্মকালীন অলিম্পিকে জুডোতে মহিলাদের ৬৩কেজি বিভাগের প্রতিযোগিতা অনুষ্ঠিত হয় ১২ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
মহিলাদের জুডো ওজন শ্রেণীর এই বিভাগ মধ্যম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৬৩কিলোগ্রাম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
বব গ্রান্ট (মল্লক্রীড়াবিদ)
বব গ্রান্ট (২৬ এপ্রিল ১৯৩৪ – ২৫ জুন ২০০৭) একজন অস্ট্রেলীয় ক্রীড়াবিদ ছিলেন। তিনি ১৯৫৬ গ্রীষ্মকালীন অলিম্পিকে পুরুষদের বর্শা নিক্ষেপে প্রতিদ্বন্দ্বিতা করেছিলেন।
বিগো লাইভ
বিগো লাইভ হলো সরাসরি ভিডিও স্ট্রিমিং বা লাইভ স্ট্রিমিংয়ের একটি প্ল্যাটফর্ম বা ওয়েবসাইট। যেখানে ওয়েবসাইটটির ব্যবহারকারীরা সরাসরি তাদের ফলোয়ারদের সাথে ভিডিও স্ট্রিমিং করতে পারে। এটি মূলত সিঙ্গাপুর ভিত্তিক একটি কোম্পানি, যাকে বিগো নামে ডাকা হয়।
এটি দর্শকদের তাদের প্রিয় টেলিভিশন উপস্থাপক বা সম্প্রচারকারীদের এপস গিফটের মাধ্যমে সহায়তা দিয়ে থাকে। এটি ২০১৬ সালের মার্চে সিঙ্গাপুর থেকে যাত্রা শুরু করে। আর্টিফিসিয়াল ইন্টেলিজেন্স বা কৃত্রিম বুদ্ধিমত্তা ফিচারের মাধ্যমে বিগো তাদের ব্যবহারকারীদের লাইভ স্ট্রিমিং সেবা প্রদান করে থাকে।
ইতিহাস
বিগো লাইভ ২০১৬ সালে যাত্রার পর দক্ষিণ পূর্ব এশিয়ায় খুব দ্রুত জনপ্রিয় হয়ে ওঠে। ২০১৬ সালে বিগো লাইভ থাইল্যান্ডে ১ নং এ অবস্থান করে। ২০১৮ সালের ডিসেম্বরে বিগো লাইভ মাসিক ২৬.৭ মিলিয়ন সক্রিয় ব্যবহারকারীতে পৌঁছায়। ২০১৯ এর মার্চে ন্যাসড্যাকের তালিকাভুক্ত কোম্পানি জয় ইনক বিগো টেকনোলজিকে অধিগ্রহণের কাজ সম্পন্ন করে। ২০১৯ এর নভেম্বরে এপসটির মাসিক বৈশ্বিক সক্রিয় ব্যবহারকারীর সংখ্যা ৩৫০ মিলিয়নে পৌঁছে। ২০২১ সালে বিগো লাইভ ১৫০টির বেশি দেশে তাদের নিবন্ধিত ব্যবহারকারীর সংখ্যা ৪০০ মিলিয়ন অতিক্রম করে।.
পাকিস্তানে নিষেধাজ্ঞা
২০২০ সালে পাকিস্তান সরকার টিকটক ও ইউটিউবকে অনৈতিক ও অশ্লীল বিষয়বস্তু সম্প্রচার রোধে সতর্ক করে এবং বিগো এপসকে নিষিদ্ধ ঘোষণা করে। পাকিস্তান টেলিযোগাযোগ কর্তৃপক্ষ বলছে যে দুটি প্ল্যাটফর্মের বিষয়বস্তুর বিশদ বিবরণ ছাড়াই “সাধারণ ও বিশেষত যুব সমাজের উপর অত্যন্ত বিরূপ প্রভাব পড়তে পারে”। পরে এই নিষেধাজ্ঞা প্রত্যাহার করা হয়েছিল।
সূর্য শতকম
সূর্য শতকম হল ৭ম শতাব্দীর সংস্কৃত শ্লোক যা ময়ুরভট্ট দ্বারা হিন্দু দেবতা, ভগবান সূর্যের প্রশংসায় তৈরি করা হয়েছে।
ঘটনা
ময়ূরভট্ট কুষ্ঠরোগে ভুগছিলেন। তিনি বর্তমান বিহারের ঔরঙ্গাবাদ জেলার দেও-এ অবস্থিত বিখ্যাত দেও সূর্য মন্দিরে তপস্যা করেছিলেন। তিনি সূর্য দেবতার প্রশংসায় একশত শ্লোক রচনা করেছিলেন এবং কুষ্ঠরোগ নিরাময় করেছিলেন। তিনি যখন শ্লোকগুলি রচনা করছিলেন, তখন তিনি ব্রহ্মরাক্ষস দ্বারা বিরক্ত হয়েছিলেন কিন্তু তিনি তাকে পরাজিত করতে এবং সূর্যদেবকে খুশি করতে সক্ষম হন। ভগবান সূর্যের প্রশংসায় তিনি যে একশটি শ্লোক রচনা করেছিলেন তা সূর্য শতকম নামে বিখ্যাত হয়ে ওঠে। সংস্কৃতে শতকম মানে শত।
শতকম শ্লোক
সূর্য শতকমের প্রথম দুটি শ্লোক নিম্নরূপ। শ্লোকের বিখ্যাত প্রথম স্তবকের কারণে, সূর্য শতকম সাধারণত আদিদেব নমস্তুভ্যাম শ্লোক নামেও পরিচিত: "আদি দেব নমস্তুভ্যাম প্রসীদা মম ভাস্কর, দিবাকর নমোস্তুতে, প্রভাকর নমোস্তুতে।"
উচ্চশিক্ষায়তনিক বিষয়সমূহের রূপরেখা
থাম্ব|250x250পিক্সেল|বিভিন্ন একাডেমিক শাখার প্রতিনিধিত্বকারী চিত্রগুলির কোলাজ উচ্চশিক্ষায়তনিক পাঠ্য বিষয় বলতে অধ্যয়নের কিছু ক্ষেত্র বা জ্ঞানের কিছু শাখাকে বোঝায় যেগুলিকে উচ্চশিক্ষার অংশ হিসাবে অধ্যয়ন এবং গবেষণা করা হয়।
একটি বিষয়ে সাধারণত একাধিক উপ-বিষয় বা শাখা অর্ন্তভূক্ত রয়েছে।
কম্পিউটার বিজ্ঞান
Also a branch of electrical engineering
টিয়াখালী ইউনিয়ন
টিয়াখালী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।
আয়তন
টিয়াখালী ইউনিয়নের আয়তন ৮,১২৬ একর।
প্রশাসনিক কাঠামো
টিয়াখালী ইউনিয়ন কলাপাড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী টিয়াখালী ইউনিয়নের মোট জনসংখ্যা ১৪,৩৪২ জন। এর মধ্যে পুরুষ ৭,২১৩ জন এবং মহিলা ৭,১২৯ জন। মোট পরিবার ৩,৫৬৫টি।
শিক্ষা
২০১১ সালের আদমশুমারি অনুযায়ী টিয়াখালী ইউনিয়নের সাক্ষরতার হার ৪৬.২%।
ভায়াকম ১৮
ভায়াকম ১৮ মিডিয়া প্রাইভেট লিমিটেড মুম্বইভিত্তিক ভায়াকমসিবিএস এবং টিভি১৮-এর মধ্যকার যৌথ উদ্যোগে গঠিত একটি ভারতীয় কোম্পানি। এটি ২০০৭ সালের নভেম্বর মাসে প্রতিষ্ঠিত হয়েছিল এবং ভায়াকমসিবিএসের বিভিন্ন চ্যানেলের পাশাপাশি ভারতের বিভিন্ন ভোক্তা পণ্যগুলোর এর অধীনে রয়েছে।
২০১০ সালের জানুয়ারি মাসে, ভায়াকম ১৮ মার্কিন যুক্তরাষ্ট্রে কালার্স চ্যানেল চালু করার মাধ্যমে আন্তর্জাতিক কোম্পানিতে পরিণত হয়েছিল। উক্ত চ্যানেলটির নাম "আপকা কালার্স" রাখা হয়েছিল। ২০১০ সালের জুলাই মাসে, এটি সান নেটওয়ার্ক গঠনের জন্য সান নেটওয়ার্কের সাথে ৫০/৫০ বিতরণের যৌথ উদ্যোগে নেমে আসে। ২০১১ সালের ডিসেম্বর মাসে, ভায়াকম ১৮ তরুণ বয়স্কদের টার্গেট করে নিকিলোডিয়ান সনিক চালু করেছিল। এই কোম্পানিটি ভায়াকম ১৮ মোশন পিকচার্সেরও মালিক। ২০১৮ সালের ৩১শে জানুয়ারি তারিখে, টিভি১৮-এর সাথে যৌথ উদ্যোগে ভায়াকমের সংখ্যাগরিষ্ঠতা অর্জনের ঘোষণা দিয়ে, অপারেশনাল নিয়ন্ত্রণ গ্রহণ করে এবং ভায়াকমকে সংখ্যালঘুদের স্বার্থে ছেড়ে দেয়। ২০১৯ সালের ১লা অক্টোবর তারিখে, ভায়াকম ১৮ এস্ট্রো মালয়েশিয়ার দ্বারা মালয়েশিয়ায় কালার্স এইচডি চালু করেছিল; যেখানে প্রতিটি অনুষ্ঠান মালয় এবং ইংরেজি সাবটাইটেলের মাধ্যমে পরিবেশন করা হয়।
২০১৫ ভারত ক্রিকেট দলের জিম্বাবুয়ে সফর
ভারত ক্রিকেট দল পূর্ব-নির্ধারিত সময়সূচী মোতাবেক ১০ থেকে ১৯ জুলাই, ২০১৫ তারিখ পর্যন্ত জিম্বাবুয়ে সফর করে। এ সফরে দলটি জিম্বাবুয়ে ক্রিকেট দলের বিপক্ষে তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিকে প্রতিদ্বন্দ্বিতা করে। সবগুলো খেলাই হারারেতে অনুষ্ঠিত হয়। জুনে জিম্বাবুয়ে ক্রিকেট কর্তৃপক্ষ ঘোষণা করেছিল যে, সম্প্রচারস্বত্ত্বের বিষয়ে জটিলতার নিরসন না হলে এ সফরটি পরবর্তী বছর পর্যন্ত স্থগিত রাখা হবে। ২৯ জুন দিল্লিতে বিসিসিআই ঘোষণা করে যে, ভারত দ্বিতীয় সারির দল প্রেরণ করবে।  ভারত দলের পরিচালক রবি শাস্ত্রী’র সাথে বিসিসিআইয়ের চুক্তি নবায়ণ না করায় তিনি সফরে যাবেন না।  ২৯ জুন ভারত দলের সদস্যদের তালিকা ঘোষণা করা হয়।
উলফা সিলপিয়ানা
উলফা সিলপিয়ানা (জন্ম ৮ মার্চ ১৯৯৭) একজন ইন্দোনেশীয় স্প্রিন্টার। তিনি ২০১৭ বিশ্ব অ্যাথলেটিক্স চ্যাম্পিয়নশিপে মহিলাদের ২০০ মিটারে প্রতিদ্বন্দ্বিতা করেছিলেন।
সঞ্জীব চট্টোপাধ্যায়
সঞ্জীব চট্টোপাধ্যায় একজন জনপ্রিয় বাঙালি লেখক যিনি মূলত রম্য রচনার জন্য খ্যাত। তিনি বেশ কিছু উপন্যাস, ছোটগল্প ও প্রবন্ধ রচনা করেছেন। তার সবথেকে বিখ্যাত উপন্যাস লোটাকম্বল যা দেশ পত্রিকায় ধারাবাহিক ভাবে প্রকাশিত হয়েছিল।
তার রচনায় হাস্যরসের সাথে তীব্র শ্লেষ ও ব্যঙ্গ মেশানো থাকে। ছোটদের জন্য তার লেখাগুলিও খুবই জনপ্রিয়। তার সৃষ্ট ছোটদের চরিত্রের মধ্যে বড়মামা সিরিজ কাহিনি অন্যতম।
জন্ম পরিচয়
তিনি ১৯৩৬ সালে কলকাতা য় জন্মগ্রহণ করেন।
প্রারম্ভিক জীবন
পাঁচ বছর বয়সে মায়ের মৃত্যুর পর, সঞ্জীবের বাল্যকাল কাটে ছোটনাগপুর মালভূমি অঞ্চলে।<ref name="blurb">Blurb of Dashti Kishore Upanyas, collection of novels by Sanjib Chattopadhyay, Kolkata: Ananda Publishers, 2012 । স্কটিশ চার্চ কলেজ, কলকাতা থেকে রসায়ন বিদ্যায় অনার্স পাশ করেন তিনি। সরকারি চাকরি করেছেন বেশ কয়েক দিন। রামকৃষ্ণ মিশন পরিচালিত শিক্ষাপ্রতিষ্ঠানে শিক্ষকতা দিয়ে তার কর্মজীবন শুরু করেন। বিখ্যাত এক রাসায়নিক প্রতিষ্ঠানে এনালিস্টের চাকরিতে কর্মরত অবস্থায় প্রথম রম্য রচনা লেখেন। সেটি প্রকাশিত হয় একটি সিনেমা পত্রিকায়। সরকারি চাকরিতে থাকাকালীন বেতার ও দূরদর্শনের নানা শিল্পসংক্রান্ত লেখা ও লিখতেন।
সাহিত্য
রঙ্গ ও ব্যঙ্গধর্মী লেখাই শুধু নয় নানা ধরনের লেখায় পারদর্শী সঞ্জীব। সরকারি চাকরি ছেড়ে তিনি আনন্দবাজার পত্রিকা সংস্থার দেশপত্রিকায় যোগ দেন। সহযোগী সম্পাদক ছিলেন একসময়। তার প্রথম প্রকাশিত লেখা ছিল একটি গল্প - 'সারি সারি মুখ'। আর প্রথম ধারাবাহিক সুদীর্ঘ লেখা 'দেশ' পত্রিকায় সঞ্জয় ছদ্মনামে 'জীবিকার সন্ধানে পশ্চিমবঙ্গ'। প্রথম উপন্যাস 'পায়রা' শারদীয় 'দেশ' পত্রিকাতেই প্রকাশ পায়।
গ্রন্থ তালিকা
এই তালিকাটি অসম্পূর্ণ
পুরস্কার তালিকা
সঞ্জীব চট্টোপাধ্যায় ১৯৮১ সালে আনন্দ পুরস্কার পান। ২০১৮ সালে "শ্রীকৃষ্ণের শেষ কটা দিন" ছোটগল্পের কারণে, সাহিত্য অকাদেমি পুরস্কার বিজয়ী হন। সারা জীবনের সাহিত্যকীর্তির জন্য ২০২৩ খ্রিস্টাব্দে লাভ করেন পশ্চিমবঙ্গ সরকারের সাহিত্য পুরস্কার রবীন্দ্র পুরস্কার।
অর্ধপরিবাহী
অর্ধপরিবাহী (Semiconductor) এক বিশেষ ধরনের পদার্থ, যাদের তড়িৎ পরিবাহিতা পরিবাহী (Conductor) এবং অন্তরকের (Insulator) মাঝামাঝি। সিলিকন, জার্মেনিয়াম, ক্যাডমিয়াম সালফাইড, গ্যালিয়াম আর্সেনাইড ইত্যাদি অর্ধপরিবাহী পদার্থের উদাহরণ। কোন পদার্থ কতটুকু তড়িৎ পরিবহন করতে সক্ষম তা তাদের আপেক্ষিক রোধের মানের ওপর নির্ভর করে। যার আপেক্ষিক রোধ যত বেশি তার পরিবাহিতা তত কম। যেমন, স্বাভাবিক তাপমাত্রায় কাচের (অন্তরক) আপেক্ষিক রোধ ১০১৬ ওহম-মিটার আর তামার (পরিবাহী) হলো ১০−৮। অর্ধপরিবাহীর আপেক্ষিক রোধের গড় মান এদের মাঝামাঝি (সাধারণত ১০−৫ থেকে ১০৮ এর মধ্যে)।
আধুনিক যুগে প্রযুক্তির প্রভূত অগ্রগতির মূলে রয়েছে এই অর্ধপরিবাহী। কারণ এটি দিয়েই প্রথমে ডায়োড এবং পরবর্তীতে ট্রানজিস্টর নির্মীত হয়। আর এদের হাত ধরেই যাত্রা শুরু হয় আধুনিক ইলেকট্রনিক্স যুগের। তড়িৎ ও ইলেকট্রনিক প্রকৌশলে এর বিশাল ভূমিকা রয়েছে। আর বিজ্ঞানের যে শাখায় এ নিয়ে আলোচনা করা হয় তা হল কঠিন অবস্থা পদার্থবিজ্ঞান (সলিড স্টেট)। অর্ধপরিবাহীর বিশেষ বৈশিষ্ট্য হচ্ছে, একে উত্তপ্ত করা হলে তড়িৎ পরিবাহিতা বৃদ্ধি পায়। তাই উচ্চ তাপমাত্রায় এটি সুপরিবাহীর মত আচরণ করে। অথচ সুপরিবাহীকে উত্তপ্ত করলে তার পরিবাহিতা কমে যায়। এর সর্বপ্রধান বৈশিষ্ট্য হচ্ছে, কোন বিশুদ্ধ অর্ধপরিবাহীর সাথে নির্দিষ্ট কোনো অপদ্রব্যের খুব সামান্য পরিমাণ (এক কোটি ভাগে এক ভাগ ) যোগ করলে তার রোধ অনেকগুণ কমে যায়, ফলতই পরিবাহিতা বেড়ে যায় অনেকগুণ। এভাবে অপদ্রব্য মেশানোর প্রক্রিয়াকে বলে ডোপায়ন। এই ডোপায়নের মাধ্যমেই ইলেকট্রনিক যন্ত্রপাতি নির্মাণ করা হয়।
গাঠনিক বৈশিষ্ট্য
thumb|right|300px|সিলিকন পরমাণুর সর্ববহিঃস্থ স্তরে ইলেকট্রনের সমযোজী বন্ধন। কালো বৃত্তগুলো ইলেকট্রন, নীলগুলো পরমাণুর কেন্দ্রিন এবং বাঁকা রেখাগুলো দ্বারা বন্ধন বোঝানো হয়েছে অর্ধপরিবাহীর দুটি গুরুত্বপূর্ণ বৈশিষ্ট্য ভূমিকায় উল্লেখ করা হয়েছে। প্রথমত, পরিবাহী পদার্থে যেখানে তাপমাত্রা বাড়ালে পরিবাহিতা হ্রাস পায় অর্ধপরিবাহীর ক্ষেত্রে সেখানে তাপমাত্রা বৃদ্ধির সাথে সাথে পরিবাহিতা বৃদ্ধি পায়। দ্বিতীয় সামান্য অপদ্রব্য যোগ করলে এদের পরিবাহিতা উল্লেখযোগ্য পরিমাণ বৃদ্ধি পায়। দ্বিতীয় বৈশিষ্ট্যটি ডোপায়ন নিয়ে আলোচনা করতে গিয়ে ব্যাখ্যা করা হবে। এখানে অর্ধপরিবাহীর অভ্যন্তরীণ গঠন ব্যাখ্যা করার মাধ্যমে প্রথম বৈশিষ্ট্যটি বিস্তারিত বলা হবে।
পরিবাহী পদার্থের সর্ববহিঃস্থ শক্তিস্তরে একটি, দুটি বা সর্বোচ্চ তিনটি ইলেকট্রন থাকে। বহিঃস্তরের এই ইলেকট্রনগুলো পরমাণু কেন্দ্রের সাথে বেশ দুর্বলভাবে সংযুক্ত থাকে। এই সর্ববহিঃস্থ তথা যোজন স্তরের ইলেকট্রনগুলো অন্য পরমাণুর অসম্পূর্ণ কক্ষপথ পূর্ণ করার জন্য নিজ পরমাণু ছেড়ে চলে যায়। এভাবে আয়নিক বন্ধন গঠিত হয়। এভাবে পরিবাহীর অভ্যন্তরের ইলেকট্রনগুলো এক পরমাণু থেকে আরেক পরমাণুতে ভ্রমণ করতে পারে। আর এ কারণেই এদের মধ্য দিয়ে বিদ্যুৎ প্রবাহিত হয়, ইলেকট্রনের প্রবাহই তো আসলে বিদ্যুৎ। মূলত যোজন ইলেকট্রনের স্বাধীন চলাচলেই পরিবহন ঘটে। কিন্তু, অপরিবাহী পদার্থের সর্ববহিঃস্থ শক্তিস্তর ইলেকট্রন দ্বারা প্রায় পূর্ণ থাকে। উল্লেখ্য, বহিঃস্থ স্তরে আটটি ইলেকট্রন থাকলে তা সুস্থিতি লাভ করে; আর অপরিবাহীতে আটটি বা এর কাছাকাছি সংখ্যক ইলেকট্রন থাকে। তাই এদের যোজন ইলেকট্রন পরিবহনে অংশ নিতে পারেনা, তারা নিজ নিজ পরমাণুতে দৃঢ়ভাবে আবদ্ধ থাকে।
অপরদিকে অর্ধপরিবাহী পদার্থ যেমন জার্মেনিয়াম বা সিলিকন পরমাণুর বাইরের কক্ষে চারটি ইলেকট্রন থাকে। আটটি পূর্ণ করতে হলে তার প্রয়োজন আরও চারটি ইলেকট্রন। তারা বাকি চারটি ইলেকট্রন অর্জন করে আশেপাশের অন্য পরমাণু থেকে। তবে পাশের পরমাণু তাদের ইলেকট্রন একেবারে দিয়ে দেয়না বরং ভাগাভাগি করে। একে অপরের চারটি করে পরমাণু ভাগাভাগি করে। ফলে দুজনেই বহিঃস্থ কক্ষে আটটি করে ইলেকট্রন পায় এবং স্থিতি অর্জন করে। এভাবে তাদের মধ্যে যে বন্ধনের সৃষ্টি হয় তাকে বলে সমযোজী বন্ধন। উল্লেখ্য কিছু পরিবাহী বা অপরিবাহীও সমযোজী বন্ধন তৈরি করতে পারে। এভাবে সমযোজী বন্ধন গঠনের মাধ্যমে জার্মেনিয়াম বা সিলিকন বিশুদ্ধ কেলাস তৈরি করে যাকে কঠিন অবস্থা পদার্থবিজ্ঞানের ভাষায় অন্তর্জাত (intrinsic) কেলাস বলা হয়। এগুলোতে কোন মুক্ত ইলেকট্রন থাকেনা তাই স্বাভাবিক অবস্থায় এরা কোনো তড়িৎ পরিবহন করেনা। এ ধরনের বিশুদ্ধ কেলাসের তাপমাত্রা বাড়ালে কিছু কিছু সমযোজী বন্ধন ভেঙে যায় এবং গুটিকতক মুক্ত ইলেকট্রনের সৃষ্টি হয়। এভাবেই উচ্চ তাপমাত্রায় অর্ধপরিবাহী পদার্থ সাধারণ পরিবাহীর মত আচরণ করে।
শক্তি ব্যান্ড এবং বৈদ্যুতিক প্রবাহ
সর্বোত্তম স্ফটিকাকার অর্ধপরিবাহীতে, ইলেকট্রন শুধুমাত্র নির্দিষ্ট ব্যান্ডের মধ্যে শক্তি ধারণ করতে পারে। শক্তিগতভাবে, এই ব্যান্ডের অবস্থান পদার্থের মধ্যে শক্তভাবে যুক্ত ইলেকট্রন এবং মুক্ত ইলেকট্রন শক্তির মাঝামাঝি। শক্তি ব্যান্ডের এক একটি উপাদান পৃথকভাবে স্বতন্ত্র কোয়ান্টাম রাজ্যের অনেকগুলো ইলেকট্রনের সাথে মিলে যায় এবং কম শক্তি সম্পন্ন স্তর (নিউক্লিয়াসের কাছাকাছি অবস্থিত) গুলো থেকে যোজ্যতা ব্যান্ড পর্যন্ত দখল শক্তি দখল করে নেয়। অর্ধপরিবাহী থেকে কুপরিবাহীগুলো থেকে সম্পূর্ণভাবে আলাদা কারণ কোনো ধাতুর মধ্যে যোজ্যতা ব্যান্ড স্বাভাবিক কার্যকর অবস্থার ইলেকট্রন দ্বারা পরিপূর্ণ থাকে যেখানে খুব কম সংখ্যক অর্ধপরিবাহী আছে যাদের পরিবহন ব্যান্ডে ইলেকট্রন পাওয়া যায় যা যোজ্যতা ব্যান্ডের উপরে।
কতটা স্বচ্ছন্দে সঙ্গে যা অর্ধপরিবাহীর যোজ্যতা ব্যান্ড থেকে পরিবহন ব্যান্ডে উত্তেজিত করা যাবে তা মূলত ব্যান্ডের মধ্যে ব্যান্ড ফাঁক (ব্যান্ড গ্যাপ) এর উপর নির্ভর করে। যথেচ্ছ ভাবে বিভাজিত সেমি কন্ডাক্টর এবং কুপরিবাহীর লাইন এর মধ্যে শক্তি ব্যান্ড ফাঁক প্রায় 2-3 eV এর মতো। সমযোজী বন্ধনের ক্ষেত্রে ইলেকট্রনগুলো প্রতিবেশী বন্ধনের আশায় ঘুরতে থাকে। পাউলির বর্জন নীতির জন্য ইলেকট্রনের প্রয়োজন নিজ স্তর থেকে উচ্চতর বিরোধী স্তরে পৌঁছানো। যেমন এক মাত্রার জন্য একটি ছোট তারে, প্রত্যেকটি নির্দিষ্ট শক্তির জন্য একটা অবস্থা আছে যার জন্য ইলেকট্রন এক দিক প্রবাহিত হতে দেখা যায় অন্য অবস্থার জন্য ইলেকট্রন অন্য দিকে প্রবাহিত হয়। একটি নেট বর্তমান প্রবাহের জন্য, এক দিকের দিকবিন্যাস অন্য দিকের থেকে বেশি হতে হয়। এটি সম্পাদনের জন্য অর্ধপরিবাহী পরবর্তী উচ্চতর অবস্থা ব্যান্ড ফাঁক শক্তি উপরে থাকা প্রয়োজন হয়। প্রায়ই এটি এটা বলা হয় যে: সম্পূর্ণ ব্যান্ডের ত্বরিত প্রবাহ অবদান রাখে না। তবে, যেহেতু একটি অর্ধপরিবাহী তাপমাত্রা পরম শূন্য উপরে উঠানো হয়, সেহেতু অর্ধপরিবাহীর জাফরি ​​কম্পন এবং ইলেকট্রনের পরিবহন ব্যান্ডে উত্তেজিত করার মত যথেষ্ট শক্তি আছে। প্রবাহী ইলেকট্রনগুলোকে মুক্ত ইলেকট্রন বলে। উত্তেজিত ইলেকট্রনগুলো পরিবহন ব্যান্ড এর পিছনে গর্ত (hole) ছেড়ে আসে। গর্ত (hole) নিজেদের নড়াচড়া করবেন না, কিন্তু একটি প্রতিবেশী ইলেকট্রন থেকে গর্ত ভরাট স্থানান্তর করতে এগিয়ে আসে। গর্ত (hole) এভাবে এক স্থান থেকে অন্য স্থানে সরে আসে এবং এদের আচরণ ধনাত্মক আধানের মতো। এক কঠিনের মধ্যে প্রতিবেশী পরমাণুর মধ্যে সমযোজী বন্ড হল পরমাণু একক ইলেকট্রনের বাঁধাই চেয়ে দশগুণ শক্তিশালী, তাই ইলেক্ট্রন মুক্ত স্ফটিক কাঠামো ধ্বংস পরোক্ষভাবে প্রকাশ করা হয় না।
জাহানারা বেগম
জাহানারা বেগম হলেন একজন বাংলাদেশী সমাজসেবক। পল্লীর সাধারণ মানুষের সেবায় অনন্য সাধারণ অবদানের জন্য ১৯৯৩ সালে তাকে “পল্লী উন্নয়নে স্বাধীনতা পুরস্কার” প্রদান করা হয়।
পুরস্কার ও সম্মাননা
পল্লীর জনগণের আর্থ-সামাজিক অবস্থার অসাধারণ অবদানের জন্য ১৯৯৩ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
কুসুমকুমারী দাশ
কুসুমকুমারী দাশ (২১ সেপ্টেম্বর ১৮৭৫ – ২৫ ডিসেম্বর ১৯৪৮) একজন বাঙালি মহিলা কবি। তার রচিত "আদর্শ ছেলে", যার প্রথম চরণ "আমাদের দেশে হবে সেই ছেলে কবে", বিভিন্ন পাঠ্যপুস্তকে অন্তর্ভুক্ত করার জন্য সর্বাধিক পরিচিত। কবির জ্যেষ্ঠ পুত্র জীবনানন্দ দাশ বিংশ শতাব্দীর বাংলা সাহিত্যের অন্যতম প্রধান এবং জনপ্রিয় কবি।
জন্ম ও পরিবার
কবি কুসুমকুমারী দাশ বাখরগঞ্জ জেলার বরিশাল শহরে ১৮৭৫ খ্রিস্টাব্দের ২১ শে সেপ্টেম্বর এক বিদ্যানুরাগী পরিবারে জন্মগ্রহণ করেন। তার পিতা চন্দ্রনাথ দাশ এবং মাতা ধনমাণি। চন্দ্রনাথ ব্রাহ্মধর্ম গ্রহণ করায় গ্রামবাসীদের বিরোধিতায় গৈলা গ্রামের পৈতৃক ভিটা ছেড়ে বরিশালে চলে আসেন।
সাহিত্যকর্ম
ছোটবেলা থেকেই কবিতা ও প্রবন্ধ লিখতেন কুসুমকুমারী। রামানন্দ চট্টোপাধ্যায়, শিশুদের জন্য যে চিত্রশোভিত বর্ণশিক্ষার বই লিখেছিলেন, তার প্রথম ভাগে কুসুমকুমারী রচিত যুক্তাক্ষরবিহীন ছোট ছোট পদ্যাংশ ছিল। তিনি সম্পাদক মনোমোহন চক্রবর্তীর অনুরোধে লিখেছেন "ব্রহ্মবাদী" পত্রিকায়। তার অল্প কিছু কবিতা প্রকাশিত হয়েছে "প্রবাসী" ও "মুকুল" পত্রিকায়। তিনি নিয়মিত পত্রিকা রাখতেন। কিন্তু অধিকাংশই পাওয়া যায়নি কারণ হয় সেগুলো হয় হারিয়ে গেছে নতুবা তিনি সেগুলো নষ্ট করেছেন। তার কবিতায় বার বার এসেছে ধর্ম, নীতিবোধ, দেশাত্মবোধ। কবিতা মুকুল (১৮৯৬) তার কাব্যগ্রন্থ। পৌরাণিক আখ্যায়িকা নামের একটি গদ্যগ্রন্থও তিনি রচনা করেন।
সম্মাননা
"নারীত্বের আদর্শ" এক প্রবন্ধ প্রতিযোগিতায় কুসুমকুমারী স্বর্ণ পদকে ভূষিত হন। তার পুত্র কবি জীবনানন্দ লিখেছেন-
মৃত্যু
১৯৪৮ খ্রিস্টাব্দের ২৫শে ডিসেম্বর কলকাতার রাসবিহারী এভিনিউয়ের বাড়িতে তার মৃত্যু হয়।
রার (ফাইল ফরম্যাট)
thumb|
রার হলো একটি মালিকানাধীন সংরক্ষণাগার ফাইল ফরম্যাট যা ডেটা সংক্ষেপণ, ত্রুটি পুনরুদ্ধার এবং ফাইল স্প্যানিং করে । ১৯৯৩ সালে রাশিয়ান সফটওয়্যার ইঞ্জিনিয়ার ইয়েভগেনি রোশাল রার ফাইল (রার নামটি রোশাল আর্কাইভের জন্য) ফরম্যাটটি তৈরি করেছিলেন। win.rar GmbH কর্তৃক রার সফটওয়্যার লাইসেন্স পেয়েছে।
রার হলো সম্পর্কযুক্ত রিসোর্স অ্যাডাপ্টার সংরক্ষণাগার ফাইল ফরম্যাট। যা "রার" এক্সটেনশন ব্যবহার করে।
ফাইলের বিন্যাস
রার ফাইলের নামের এক্সটেনশনে  ব্যবহার করা হয় এবং ডাটা ভলিউম ও পুনরুদ্ধার ভলিউম সেট করার জন্য   ব্যবহার করা হয়। রার ফাইলের পূর্ববর্তী সংস্করণগুলিতে "মাল্টি-ভলিউম সংরক্ষণাগার" ব্যবহার করে বেশ কয়েকটি ছোট ফাইল বড় সংরক্ষণাগারে বিভক্ত করে সংরক্ষণ করা হতো। সংখ্যাগুলি ছোট ফাইলগুলিকে যথাযথ ক্রমে রাখার জন্য ফাইল এক্সটেনশনে ব্যবহৃত হতো। প্রথম ফাইলটি  , দ্বিতীয় ফাইলটি   তৃতীয় ফাইলটি  ,চতুর্থ ফাইলটি   এবং পঞ্চম ফাইলটি   এভাবে পর্যায়ক্রমিক এক্সটেনশন ব্যবহার করে।
রার সংক্ষেপণ অ্যাপ্লিকেশন এবং লাইব্রেরিগুলো (উইন্ডোজের জন্য জিইউআই ভিত্তিক উইনরার অ্যাপ্লিকেশন সহ, বিভিন্ন ওএস এবং অন্যদের জন্য কনসোল রার সুবিধা সহ) হলো ব্যক্তি মালিকানাধীন সফটওয়্যার। যার মালিকানা এবং স্বত্বাধিকার ইয়েভগেনি রোশালের বড় ভাই আলেকজান্ডার এল. রোশানের কাছে ন্যাস্ত।
একটি রার ফাইলের সর্বনিম্ন আকার ২০ বাইট এবং সর্বোচ্চ আকার 9,223,372,036,854,775,807 (২ ৬৩-১ ) বাইট যা ৮ এক্সবিবাইট মাইনাস ১ বাইট এর সমতুল্য।
রার ফাইল তৈরি
রার ফাইলগুলি কেবল বাণিজ্যিক সফটওয়্যার যেমন উইন্ডোজের জন্য উইনরার, অ্যান্ড্রয়েডের জন্য রার, কমান্ড-লাইন রার (উইন্ডোজ, এমএস-ডস, ম্যাক ওএস, লিনাক্স, এবং ফ্রিবিএস) দিয়ে তৈরি করা যেতে পারে যেগুলোতে আলেকজান্ডার রোশালের লিখিত অনুমতি রয়েছে। এছাড়া রোশালের লাইসেন্সের অধীনে কপিরাইটযুক্ত কোড ব্যবহার করে রার ফাইল তৈরি করা যেতে পারে। সফটওয়্যার লাইসেন্স চুক্তিগুলি বিপরীত প্রকৌশলকে নিষিদ্ধ করেছে।
নবগ্রাম ইউনিয়ন, ডাসার
নবগ্রাম ইউনিয়ন বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৫টি গ্রাম নিয়ে গঠিত।
ভৌগোলিক উপাত্ত
নবগ্রাম ইউনিয়নের মোট আয়তন ৪,৮০১ একর বা ১৯.৪৩ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৩,২৭৩টি।
হাট-বাজার রয়েছে ৪টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী নবগ্রাম ইউনিয়নের ৩,২৭৩টি পরিবারে মোট জনসংখ্যা ১৩,৩৪০ জন এবং প্রতি বর্গ কিলোমিটারে ৬৯০ জন লোক বাস করে। এদের মধ্যে ৬,৮৩৪ জন পুরুষ ও ৬,৫০৬ জন মহিলা এবং লিঙ্গ অনুপাত ১০৫। মুসলিম ধর্মালম্বী ৪২০ জন, হিন্দু ধর্মালম্বী ১২,৬৯৬ জন ও খ্রিস্টান ধর্মালম্বী ২২৪ জন।
মৃন্ময়ী মাতা, বিষ্ণুপুর
শ্রীশ্রী মৃঁন্ময়ী দেবী মাতা ঠাকুরাণী বঙ্গের প্রাচীন মল্লভূম জনপদের মল্লরাজ বংশের কুলদেবী ও মল্লভূম জনপদ ও রাজধানী বন-বিষ্ণুপুরের (অঞ্চল) ক্ষেত্র অধিষ্ঠাত্রী দেবী। দেবীর বিগ্রহ স্বরূপ সিংহবাহিনী দশভুজা রণচণ্ডিকা মহিষাসুরমর্দিনী। মল্লভূমের রাজধানী বিষ্ণুপুর শহরে শ্রীশ্রী৺মৃন্ময়ী মাতার গঙ্গা মৃত্তিকা নির্মিত শ্রীবিগ্রহ। বিষ্ণুপুর প্রতিষ্ঠাতা মল্লরাজ শ্রীমন্ত জগৎমল্ল দেব দ্বারা ৯৯৭ খ্রিস্টাব্দে (৩০৩ মল্লাব্দ বা বঙ্গাব্দ ৪০৪ সাল) করা হয়েছিল।
বাৎসরিক দুর্গোৎসব
প্রতিষ্ঠাকাল ৯৯৭ খ্রিষ্টাব্দ থেকেই বিষ্ণুপুরের মৃন্ময়ী মাতার মন্দিরে বাৎসরিক শারদীয়া দুর্গাপূজা অনুষ্ঠিত হয়ে আসছে। মহাষষ্ঠি থেকে ১৫ দিন পূর্বে কৃষ্ণনবমীর দিন মন্দিরের সম্মুখের মরচা পাহাড়ে রাখা কামানে তোপ দাগে বাৎসরিক দুর্গাপুজোর সূচনা হয়। এখানে দুর্গাপুজো হয় সম্পূর্ণ পৌরাণিক প্রথা মেনে। এই ১৫ দিন ধরে নিয়মিত চণ্ডীপাঠ চলে। পুজো শুরুর আগে প্রাচীন প্রথা মেনে শাঁখারী বাজারের ফৌজদার বাড়ি থেকে দেবীর পট আনা হয়। সেই পটেই পুজো শুরু হয়।
পুজোর বিশেষ রীতিনীতি
thumb|সন্ধিপুজোর সময় ব্যবহৃত কামান সহস্র বছর ধরে সমস্ত রীতিনীতি অবিকৃত রেখে মৃন্ময়ী মাতার পুজো হচ্ছে। পুজোর প্রধান আকর্ষণ হলো সন্ধিপূজোর কামানে তোপদেগে সন্ধিপুজোর সূচনা করা হয়। বিজয়াদশমীর দিন নীলকন্ঠ পাখি ওড়ানো হয়। রাজপরিবারের জেলেরা নিয়ে আসে দই ও চ্যাঙ মাছ। তারপর দইতে চ্যাঙমাছ ছেড়ে শুভবার্তা প্রেরণ করা হয়।
টি সাধন তিরুমালাইকুমার
টি সাধন তিরুমালাইকুমার একজন ভারতীয় রাজনীতিবিদ এবং বর্তমানে তামিল নাড়ু  বিধানসভার সদস্য হিসাবে দায়িত্ব পালন করছেন। তিনি ২০০৬ নির্বাচনে মারুমালার্চি দ্রাবিড় মুন্নেত্রা কড়গম প্রার্থী হয়ে বাসুদেবান্নালুর আসন থেকে তামিলনাড়ু বিধানসভা সদস্য নির্বাচিত হয়েছিলেন। তিনি দ্বিতীয় স্থান অর্জন করার পরে শঙ্করঙ্কোভিল (রাজ্য বিধানসভা কেন্দ্র) উপ-নির্বাচনের ওসিটি - ২০১৩-তে অনুষ্ঠিত হয়
সুকুমার বর্মন
সুকুমার বর্মন (১ জানুয়ারী ১৯৫২, কেমতলীতে - ১০ মার্চ ২০১২, আগরতলায়) ছিলেন একজন ভারতীয় রাজনীতিবিদ। তিনি ত্রিপুরার তফসিলি জাতির একজন বিশিষ্ট নেতা ছিলেন।
বর্মন সোনামুড়া জেলার একটি দরিদ্র মাছ ধরার পরিবারের সদস্য ছিলেন। তার পরিবার তাকে স্কুলে পড়ার জন্য একজন চাচার সাথে থাকতে পাঠায় এবং ছাত্র আন্দোলনের মাধ্যমে তিনি প্রথম সক্রিয় রাজনীতির সংস্পর্শে আসেন। তিনি ১৯৭১ সালে উচ্চ মাধ্যমিক পরীক্ষা শেষ করেন। তিনি কৃষক আন্দোলনে যোগ দেন।
বর্মন ১৯৭৬ সালে ভারতের কমিউনিস্ট পার্টি (মার্কসবাদী) এর সদস্য হন। ১৯৭৮ থেকে ১৯৮৩ সালের মধ্যে তিনি কেমতলীর নির্বাচিত গ্রাম প্রধান হিসেবে দায়িত্ব পালন করেন। তিনি দলের ত্রিপুরা রাজ্য কমিটির সদস্য হবেন। তিনি ত্রিপুরা তফসিলি জাতি সমন্বয় কমিটির সাধারণ সম্পাদকও হন।
১৯৮৮ সাল থেকে তিনি নলচর আসনের প্রতিনিধিত্ব করে ত্রিপুরা বিধানসভার সদস্য ছিলেন। ভারতীয় জাতীয় কংগ্রেস /ত্রিপুরা উপজাতী যুব সমিতি সরকারের ১৯৮৮-১৯৯৩ চলাকালীন, বর্মন বেশ কয়েকটি হত্যা প্রচেষ্টার লক্ষ্যবস্তু ছিলেন।
১৯৯৩ সালে ত্রিপুরায় বামফ্রন্ট নির্বাচিত হলে, বর্মনকে রাজ্যের মন্ত্রী হিসেবে মনোনীত করা হয়। ১৯৯৮ থেকে ২০০৪ সালের মধ্যে তিনি ত্রিপুরা রাজ্য সরকারের পরিবহন ও মৎস্যমন্ত্রী হিসেবে দায়িত্ব পালন করেন। সংবিধান (৯১ তম সংশোধন) আইন ২০০৩ থেকে বেরিয়ে আসা সরকারের ছোট আকারে তিনি তার মন্ত্রিসভা পদ হারান।
শেখ মোরসালিন
শেখ মোরসালিন (জন্ম ২৫ নভেম্বর ২০০৫) হচ্ছেন বাংলাদেশী একজন পেশাদার ফুটবলার। যিনি বাংলাদেশ প্রিমিয়ার লিগের ক্লাব বসুন্ধরা কিংসের হয়ে একজন মধ্যমাঠের হিসেবে খেলেন।
সুকুমার বর্মন
বর্মন রাষ্ট্রীয় মালিকানাধীন ভূমি উন্নয়ন ব্যাঙ্ক এবং ত্রিপুরা সড়ক পরিবহন কর্পোরেশনের চেয়ারম্যান হিসেবে দায়িত্ব পালন করেন। তিনি একজন সুপরিচিত সাঁতারুও ছিলেন।
বর্মন ২০১২ সালের মার্চ মাসে আগরতলার জিবি পান্ত হাসপাতালে মারা যান, যেখানে তাকে মস্তিষ্কে রক্তক্ষরণের কারণে ভর্তি করা হয়েছিল। রাজ্য সরকার দু'দিনের শোক ঘোষণা করেছে, সেই সময় জাতীয় পতাকা অর্ধনমিত করা হয়েছিল। কেমতলীতে তার লাশ দাহ করা হয়।
শেখ মোরসালিন
২০২১-২২ মৌসুম: মোহামেডান এসসি (লোন)
২৫ নভেম্বর ২০২১ সালে মোরসালিন তিন বছরের চুক্তিতে বাংলাদেশ প্রিমিয়ার লিগের ক্লাব বসুন্ধরা কিংসে যোগ দেয়। বিকেএসপিতে ছাত্র থাকাকালীন, মোরসালিনের প্রাথমিক পরিকল্পনা ছিল বিদেশী কোচের অধীনে তিন বছর ক্লাবে প্রশিক্ষণ নেওয়া এবং তারপরে প্রিমিয়ার লিগে খেলা। তারপরে ক্লাব সভাপতি ইমরুল স্যার তাকে খেলার সময় দেওয়ার জন্য, মধ্য মৌসুমের ট্রান্সফার উইন্ডোতে মোহামেডান স্পোর্টিং ক্লাব তে লোনে পাঠান।
এমনকি মোহামেডান এসসি এগারো থেকে নিয়মিত জায়গা নিশ্চিত করার পরেও, মোরসালিন তার অভিভাবক ক্লাবে ফিরে যাওয়ার ইচ্ছা প্রকাশ করেছিলেন, একটি সাক্ষাত্কারে বলেছিলেন ''"আমি আমার ঋণ থেকে বসুন্ধরা কিংসে ফিরে আসার দিকে মনোনিবেশ করতে চাই, সেখানে নিয়মিত স্টার্টার হতে চাই এবং অবশেষে বাংলাদেশ জাতীয় ফুটবল দলে জায়গা করে নেওয়া।এবং ভবিষ্যতেও সম্ভব হলে বিদেশী লিগে খেলার দীর্ঘমেয়াদী স্বপ্ন আছে।
২০২২-২০২৩ মৌসুম: কিংসে ফেরত
৫ ডিসেম্বর ২০২২ সালে শেখ রাসেল কেসি-র বিরুদ্ধে ২০২২–২৩ স্বাধীনতা কাপ ফাইনালের সময় মোরসালিন বসুন্ধরা কিংসের হয়ে অভিষেক করেন। ২-২ গোলে ড্রয়ের পর কিংস পেনাল্টিতে খেলা জিতেছিল কারণ মোরসালিন ক্লাবের সাথে তার প্রথম শিরোপা জিতে ছিলেন।
আন্তর্জাতিক ক্যারিয়ার
সাফ চ্যাম্পিয়নশীপ ২০২৩ এর জন্য যখন বাংলাদেশ জাতীয় ফুটবল দলের প্রধান কোচ হাভিয়ের ফের্নান্দেস কাবরেরা ৩৫ সদস্যের প্রাথমিক দল ঘোষণা করেন। ১৮ বছর পূর্ণ না হওয়ায় ঐ দলে মোরসালিনের জায়গা হয়নি। কিন্তু বসুন্ধরা কিংসের দুজন খেলোয়াড় সাদ উদ্দিন ও মতিন মিয়া চোটের কারণে ইনজুরি হয়ে ৩৫ সদস্যের স্কোয়াড থেকে ছিটকে যায়।তাই পরবর্তী ৩০ সদস্যের স্কোয়াডে মোরসালিনকে রাখা হয়। জুন মাসের ফিফা আন্তর্জাতিক ফ্রেন্ডলী ম্যাচে ১৫ জুন ২০২৩ তারিখে কম্বোডিয়ার বিপক্ষে জামাল ভূইয়ার পরিবর্তে হিসেবে ৭০ তম মিনিটে মাঠে নামার সুযোগ পেয়েছে মোরসালিন।
২৫ জুন ২০২৩ তারিখে সাফ চ্যাম্পিয়নশিপে তিনি তার আন্তর্জাতিক ক্যারিয়ারের তৃতীয় ম্যাচে মালদ্বীপের বিপক্ষে তার আন্তর্জাতিক প্রথম গোল করেন।
খেলার স্টাইল
২০২১-২২ সালে স্থানীয় সংবাদ আউটলেটগুলি দ্বারা মোরসালিনকে "মৌসুমের আবিষ্কার" হিসাবে বিবেচনা করা হয়েছিল। একজন মিডফিল্ডার যিনি বলকে নিজের নিয়ন্ত্রণে রাখতে পছন্দ করেন। মোরসালিনকে একজন বহুমুখী খেলোয়াড় হিসেবে দেখা হয়, এমন একজন যিনি একজন স্ট্রাইকার হিসেবে খেলতে পারেন, অথবা একজন আক্রমণাত্মক মিডফিল্ডার হিসেবে, এবং যদিও গতির অভাব, তার কারিগরি ড্রিবলিং তাকে একটি সম্পদ করে তোলে।
মোরসালিন প্রকাশ করেছেন যে তিনি ম্যানচেস্টার সিটির মিডফিল্ডার কেভিন ডি ব্রুইনের খেলার ধরন অনুসরণ করার চেষ্টা করেন। তিনিব্এ কটি সাক্ষাত্কারে বলেছিলেন যে বিকেএসপিতে থাকাকালীন তিনি নিয়মিত বেলজিয়াম মিডফিল্ডারদের ভিডিও অনলাইনে দেখেন। মোরসালিনের দূরপাল্লার গোল করার ক্ষমতাও রয়েছে, যা বাংলাদেশ প্রিমিয়ার লিগে তার অভিষেক মৌসুমে বসুন্ধরা কিংসের বিপক্ষে গোল করার পর প্রমাণিত হয়েছিল। মোহামেডান এসসি- তে তার লোন স্পেলের সময় ডান-পায়ের মোরসালিন প্রধানত সৃজনশীল মিডফিল্ডার হিসাবে ব্যবহৃত হয়েছিল।
ক্লাব
<references group="lower-alpha" />
সম্মাননা
আলমগীর সমজ কল্যাণ কে.এস
বসুন্ধরা কিংস
কুরআনের অনুবাদসমূহের তালিকা
বাংলা ভাষায় কুরআনের অনুবাদকবৃন্দ
বাংলা কুরআনের অনুবাদকবৃন্দ '
মাওলানা খন্দকার গোলাম রসুল। ঝিনাইদহ জেলার আলেম ‘বাঙ্গালা পাঞ্জ সুরাহ’ নাম দিয়ে পবিত্র কোরআনের বিভিন্ন সুরা অনুবাদ করেন। ১৯২৬ সালে তা নদিয়া থেকে প্রকাশিত হয়েছিল। বাংলা ভাষায় মুসলিম লেখক গ্রন্থপঞ্জিতে (মো. আবদুর রাজ্জাক প্রণীত, রাজশাহী ১৯৮৮) তার নাম পবিত্র কোরআনের একজন অনুবাদক হিসেবে উল্লিখিত হয়েছে।
মাওলানা আহমদ আলী (১৮৯৮-১৯৫৯)। যশোর জেলায় জন্মগ্রহণ করেছিলেন এবং কলকাতা আলিয়া মাদরাসা থেকে দ্বিনি শিক্ষার প্রাথমিক ভিত গড়ে তোলেন। ১৯২৮ সালে সুরা ইয়াসিন অনুবাদ করে প্রকাশ করেন।
অধ্যাপক আলী আহমদ লিখিত বাংলা মুসলিম গ্রন্থপঞ্জিতে (বাংলা একাডেমি, ঢাকা ১৯৮৫) মাওলানা কফিলউদ্দিন আস সিদ্দিকী (রহ.)-কে একজন কোরআন অনুবাদক হিসেবে দেখানো হয়েছে। (পৃষ্ঠা ৩৪৬)